
Ehitusloa andmine (Mesilase tn 2) 

1. ASJAOLUD JA MENETLUSE KÄIK
30.04.2019 ehitisregistri elektroonilisse keskkonda laekus läbivaatamiseks  ehitusloa taotlus Mesilase tn 2  kinnistule  puurkaevu rajamiseks koos ehitusprojektiga (töö nr 0819, peaprojekteerija OÜ Viru Geoloogia).
16.04.2019 ehitisregistri  keskkonnas, koduleht www.ehr.ee,  on genereeritud ehitusloa eelnõu  nr 1912271/10830, menetluse nr 170737 ning suunatud arhitektuuri ja planeerimise osakonnale, Linnamajandusametile, Keskkonnaametile  kooskõlastamiseks ning arvamuste avaldamiseks.
Ehitusloa menetlus toimus ehitisregistri elektroonilises keskkonnas. Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt on mitu korda tagastatud puuduste kõrvaldamiseks.

11.06.2019 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt tagastatud.
19.06.2019 kõik kaasatud isikud kooskõlastasid ehitusloa eelnõu. 
Tulenevalt VeeS § 32 lg-test 1 ja 2 ning arvestades asjaoluga, et kavandatav puurkaev asub Kambriumi Vendi Voronka põhjaveekogumi piirkonnas, kus põhjavee seisund on hea, kooskõlastab Narva Linnavalitsuse Linnamajandusamet puurkaevu asukoha aadressil Mesilase 2, 20609 Narva (katastritunnus: 51101:001:0865) järgmise tingimusega:

„Puurkaevu sügavus on kuni 20 meetrit. Põhjaveevõtt ei ole lubatud üle 5m3/ööpäevas ilma vee erikasutusloata“.
Ehitusseadustiku § 42 lg 8 kohaselt kui ehitusloa eelnõu kohta on kooskõlastamise või arvamuste avaldamise käigus esitatud märkusi, võtab pädev asutus need asjakohaselt arvesse või põhjendab nende arvestamata jätmist.

Vastavalt märkuste esitajate nõudmisele kõik märkused kantakse haldusaktile „ehitusluba“, millel ehitusseadustiku § 61 lg 2 kohaselt on õiguslik tähendus.
Puurkaevu rajamisega ei kavandata tegevusi, mis kuuluksid keskkonnamõju hindamise ja keskkonnajuhtimissüsteemi seaduse (KeHJS) § 6 lõikes 1 nimetatud olulise keskkonnamõjuga tegevuste loetellu. Keskkonnamõju hindamise vajalikkust tuleb kaaluda ja anda eelhinnang seaduse § 6 lõikes 2 nimetatud ja Vabariigi Valitsuse 29. augusti 2005 määruses nr 224 “Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu” sätestatud tegevuste puhul.

Keskkonnamõju hindamise eelhinnangu põhjal ei ole ehitusloa andmisel keskkonnamõju hindamise läbiviimine vajalik järgmisel põhjusel:
Kavandatav puurkaev asub Kambriumi Vendi Voronka põhjaveekogumi piirkonnas, kus põhjavee seisund on hea ning puurkaevu asukoht ei avaldada negatiivset mõju läheduses asuvatele puurkaevudele või -aukudele, salvkaevudele, maakasutusele ning ökosüsteemidele.
Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku §39 lõike 1 kohaselt ehitusloa annab kohaliku omavalitsuse üksus.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9  lõike 2    

       kohaselt järelevalve osakonna põhiülesandeks on ehitus- ja kasutuslubade taotluste      menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või 

       andmisest keeldumine.
2.3. Ehitusseadustiku § 42 lg 3 punktide 5 ja 6 kohaselt ehitusloa kõrvaltingimusena võib     eelkõige sätestada ehitise või ehitamise keerukusest tulenevad lisatingimused ehitamiseks ning ehitusprojekti ekspertiisi tegemine.
2.4. Ehitusseadustiku § 42 lg 2 kohaselt pädev asutus otsustab keskkonnamõju hindamise algatamise vajaduse.

2.5. Keskkonnamõju hindamise ja keskkonnajuhtimissüsteemi seaduse § 11 lõike 2 kohaselt otsustaja vaatab tegevusloa taotluse läbi ning teeb otsuse keskkonnamõju hindamise algatamise või algatamata jätmise kohta käesoleva seaduse § 6 lõikes 1 nimetatud tegevuse korral õigusaktis sätestatud tegevusloa taotluse menetlemise aja jooksul ning § 6 lõikes 2 nimetatud valdkondade tegevuse ja lõikes 21 viidatud tegevuse korral õigusaktis sätestatud tegevusloa taotluse menetlemise aja jooksul, kuid hiljemalt 90. päeval pärast § 61 lõikes 1 loetletud teabe saamist.
3. OTSUS

3.1.Anda ehitusluba Mesilase tn 2 kinnistule  puurkaevu rajamiseks vastavalt ehitusprojektile (töö nr 0819, peaprojekteerija OÜ Viru Geoloogia).
3.2. Jätta algatamata Mesilase tn 2 puurkaevu rajamise keskkonnamõju hindamist.
3.3. Kohustada ehitustööde tellijat täita kõrvaltingimus, mis on esitatud käesoleva korralduse punktis 1 ning ehitusloal loetletud märkus.  
4. RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

